N’Guessan 2011-ben kötött szerződést a francia első osztályban szereplő Chambéry HB-val. Klubjában jó teljesítményt tudott nyújtani, felhívta magára Claude Onesta szövetségi kapitány figyelmét is, aki beválogatta 2013-as világbajnokságon induló csapatba. Összesen 115 bajnoki mérkőzésen lépett pályára és 418 gólt szerzett, emellett játszhatott a Bajnokok Ligájában és az EHF-kupában is.